CELEX: 32014R1397
Language: da
Date: 2014-10-22 00:00:00
Title: Kommissionens delegerede forordning (EU) nr. 1397/2014 af 22. oktober 2014 om ændring af forordning (EU) nr. 318/2013 om vedtagelse af programmet med ad hoc-moduler for årene 2016 til 2018 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98  EØS-relevant tekst

30.12.2014   
            
            
               DA
            
            
               Den Europæiske Unions Tidende
            
            
               L 370/42
            
         KOMMISSIONENS DELEGEREDE FORORDNING (EU) Nr. 1397/2014
   af 22. oktober 2014
   om ændring af forordning (EU) nr. 318/2013 om vedtagelse af programmet med ad hoc-moduler for årene 2016 til 2018 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet (1), særlig artikel 7a, stk. 4, og
   ud fra følgende betragtninger:
   
               (1)
            
            
               Ved Kommissionens forordning (EU) nr. 318/2013 (2) blev programmet med ad hoc-moduler for stikprøveundersøgelsen vedrørende arbejdsstyrken for perioden 2016 til 2018 vedtaget. For hvert ad hoc-modul fastlægges emnet, referenceperioden, stikprøvestørrelsen og fristen for indberetning af resultaterne.
            
         
               (2)
            
            
               I henhold til Europa-Parlamentets og Rådets forordning (EU) nr. 545/2014 (3) fastsætter programmet også listen og en beskrivelse af området for de specialiserede oplysninger for hvert ad hoc-modul (»ad hoc-delmodul«).
            
         
               (3)
            
            
               For at sikre, at forordning (EU) nr. 318/2013 er i overensstemmelse med forordning (EF) nr. 577/98, som ændret, bør navnene på og en beskrivelse af hvert af ad hoc-delmodulerne tilføjes til førstnævnte forordning.
            
         
               (4)
            
            
               Forordning (EU) nr. 318/2013 bør derfor ændres —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 318/2013 affattes som anført i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 77 af 14.3.1998, s. 3.
   
      (2)  Kommissionens forordning (EU) nr. 318/2013 af 8. april 2013 om vedtagelse af programmet med ad hoc-moduler for årene 2016 til 2018 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98 (EUT L 99 af 9.4.2013, s. 11).
   
      (3)  Europa-Parlamentets og Rådets forordning (EU) nr. 545/2014 af 15. maj 2014 om ændring af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet (EUT L 163 af 29.5.2014, s. 10).
   
      BILAG
      
         
            »BILAG
            ARBEJDSSTYRKEUNDERSØGELSEN
            Det flerårige program med ad hoc-moduler
            1.   UNGE PÅ ARBEJDSMARKEDET
            
            
               Referenceperiode: 2016
            
               Delmoduler (områder, hvor der ønskes mere detaljerede oplysninger):
            
            
                         
                     
                     
                        Delmodul 1: Uddannelsesmæssig baggrund
                        Mål: At indhente yderligere oplysninger om unges uddannelsesmæssige baggrund og i den forbindelse om aspekter, der kan forventes at have indflydelse på deres karriereudsigter.
                     
                  
                         
                     
                     
                        Delmodul 2: Jobsøgning
                        Mål: At indhente oplysninger om unges egen tilgang til at finde et job og om den hjælp, de modtager med henblik på at finde et job; at evaluere unges egen opfattelse af, hvorvidt deres uddannelsesniveau matcher de krav, der stilles i deres nuværende job.
                     
                  2.   SELVSTÆNDIG ERHVERVSVIRKSOMHED
            
            
               Referenceperiode: 2017
            
               Delmoduler (områder, hvor der ønskes mere detaljerede oplysninger):
            
            
                         
                     
                     
                        Delmodul 1: Økonomisk afhængig selvstændig erhvervsvirksomhed
                        Mål: At fastlægge populationen af afhængige selvstændige erhvervsdrivende. Denne gruppe har træk til fælles med både ansatte og selvstændige erhvervsdrivende og har derfor en ambivalent erhvervsmæssig status.
                     
                  
                         
                     
                     
                        Delmodul 2: Selvstændige erhvervsdrivendes arbejdsvilkår
                        Mål: At analysere selvstændige erhvervsdrivendes arbejdsvilkår og deres vigtigste motiver til at blive selvstændige.
                     
                  
                         
                     
                     
                        Delmodul 3: Selvstændige erhvervsdrivende og ansatte.
                        Mål: At sammenligne holdninger og forventninger hos selvstændige erhvervsdrivende og ansatte, f.eks. jobtilfredshed.
                     
                  3.   FORENING AF ARBEJDSLIV OG FAMILIELIV
            
            
               Referenceperiode: 2018
            
               Delmoduler (områder, hvor der ønskes mere detaljerede oplysninger):
            
            
                         
                     
                     
                        Delmodul 1: Pasningsansvar
                        Mål: At finde ud af, i hvilket omfang adgang til egnede pasningsfaciliteter for børn og andre afhængige personer påvirker folks deltagelse i arbejdsstyrken.
                     
                  
                         
                     
                     
                        Delmodul 2: Arbejdsformernes fleksibilitet
                        Mål: At analysere, hvilken fleksibilitet arbejdspladsen tilbyder, set i forhold til mulighederne for at forene arbejds- og familieliv.
                     
                  
                         
                     
                     
                        Delmodul 3: Karrierepauser og forældreorlov
                        Mål: At registrere karrierepauser i tilknytning til pasning af børn eller andre afhængige personer, navnlig forældreorlov, og at analysere varigheden heraf.«